Over 1000 PCR Tests for COVID-19 were carried out on VIPs on 28th April, who were close associates of Sri Lankan Prime Minister Rajapaksa’s.
The fact behind every news!, කොරෝනා වෛරස් ආසාදිතයන් හඳුනාගැනීම සඳහා ශ්\u200dරී ලංකාව අනුගමනය කරන්නේ PCR පරීක්ෂණ ක්\u200dරමවේදයය. කොරෝනා වෛරස් ව්\u200dයාප්ත වීම ආරම්භ වූ මුල් අවදියේ දී දිනකට කර හැකි වූයේ පරීක්ෂණ සීමිත ප්\u200dරමාණයක් පමණක් වුවද, රජයේ වෛද්\u200dය නිලධාරීන්ගේ සංගමය පුන පුනා පැවසුවේ මෙම අගය විශාල වශයෙන් වර්ධනය විය යුතු බවය. රෝගීන් සංඛ්\u200dයාව ඉහළ යත්ම ක්\u200dරියාකාරීවු සෞඛ්\u200dය බලධාරීන් දිනකට PCR පරීක්ෂණ 1500කට ආසන්න සංඛ්\u200dයාවක්\xa0 කිරීමට කටයුතු කළහ., කොළඹ බණ්ඩාරනායකපුර ප්\u200dරදේශයේ සහ නම් වැලිසර නාවික හමුදා කඳවුරේ කොරෝනා වෛරස් ආසාදිතයන් හඳුනාගැනීමත් සමගම, බස්නාහිර පළාතේ පමණක් දිනකට PCR පරීක්ෂණ දාහකට අධික සංඛ්\u200dයාවක් කිරීමට සිදුවිය. මෙවන් පසුබිමක \xa02020 අප්\u200dරේල් මස 29 දින, SL Story News නැමති ප්\u200dරවෘත්ති වෙබ් අඩවි ෆේස්බුක් පිටුවක “ඊයේ දිනයේ සිදුකළ PCR පරීක්ෂණ වලින් 1000ක්ම රාජපක්ෂ පවුල, හිතවතුන් ඇතුළු ප්\u200dරභූවරු” යන සිරස්තලයෙන් ප්\u200dරවෘත්ති සටහනක් ඉදිරිපත් වී තිබෙනු නිරීක්ෂණය විය. ප්\u200dරතිචාර 50කට අධික සංඛ්\u200dයාවක් සහිතව මෙම සටහන ෆේස්බුක් පරිශීලනය කරන්නන් නවසිය පනහකට අධික සංඛ්\u200dයාවක් අතර හුවමාරු වී තිබෙනු නිරීක්ෂණය විය., මෙම ප්\u200dරවෘත්තිය වෙනත් ෆේස්බුක් පිටු රැසක් ඉදිරිපත් වී තිබෙනු නිරීක්ෂණය විය., Fact Check (සත්\u200dය තොරතුරු විමර්ශනය කිරීම), මේ පිලිබඳ කරුණු විමර්ශණය කිරීම සඳහා මුලින්ම 2020 අප්\u200dරේල් මස 29 දින උදෑසන දෙරණ අරුණ රූපවාහිනී වැඩ සටහනට සජීවීව සහභාගී වූ සෞඛ්\u200dය අධ්\u200dයක්ෂක ජනරාල් විශේෂඥ වෛද්\u200dය අනිල් ජාසිංහ මහතාගේ සාකච්ඡාවකට සවන් දුන්නෙමු. එහිදී එතුමා පවසා සිටියේ අප්\u200dරේල් මස 28 දිනයේ PCR පරීක්ෂණ 1139ක් සිදුකළ බවත්, ඉන් විශාල PCR පරීක්ෂණ ප්\u200dරමාණයක් සිදු කළේ වැලිසර නාවික හමුදා කඳවුරේ නාවිකයන් සඳහා බවත්,\xa0 ආසාදිත යැයි සැක කටයුතු ලෙස රෝගීන් සිටින රෝහල්වලින් පැමීණි නියැදි ද\xa0 ඉතිරිය කොළඹ අවට ප්\u200dරදේශ වලින් ලබාගත් නියැදි බවයි. (35 වන විනාඩියේ සිට), දෙරණ අරුණ | Sri Lanka`s Breakfast Show 🔴LIVE from Studio 24 in Colombo., අප්\u200dරේල් 28 වැනිදා ඇතුළු පසුගිය සතියේ සිදුකරන ලද PCR පරීක්ෂණ පිලිබඳ නිල වාර්තාව මෙසේය., , මේ පිළිබඳව තවදුරටත් කරුණු සනාථ කරගැනීම පිණිස අප සෞඛ්\u200dය අමාත්\u200dයාංශයේ සෞඛ්\u200dය ප්\u200dරවර්ධන කාර්යාංශය සමඟ දුරකථනයෙන් සම්බන්ධ වූයෙමු. 2020 අප්\u200dරේල් මස 28 වැනි දින සිදු කරන ලද PCR පරීක්ෂණ\xa0 වැලිසර නාවික හමුදා කඳවුරේ නාවිකයන්ගෙන් ලබාගත් නියදි, රෝහල්වලින් පැමීණි නියැදි සහ කොළඹ අවට ප්\u200dරදේශ වලින් ලබාගත් නියැදිද බව සඳහන් කර සිටියා. සෞඛ්\u200dය අධ්\u200dයක්ෂක ජනරාල් විශේෂඥ වෛද්\u200dය අනිල් ජාසිංහ මහතා පවසා සිටි පරිදි එදින සිදුකරන ලද පරීක්ෂණ 1139න් වැඩි ප්\u200dරමාණයක් සිදුකරන ලද්දේ නාවික හමුදා නිලධාරීන් සඳහා බව අවධාරණ කර සිටියා.\xa0 නාවික මාධ්\u200dය අංශය මඟින්ද මෙම කරුණ තහවුරු කර සිටියා., එසේම ඇතැම් දිනවල ප්\u200dරභූවරුන්ගේද PCR පරීක්ෂණ සිදුකෙරුණද එය ඉතාම සුළු ප්\u200dරමාණයක් බව ද පැහැදිලි කරමින් එතුමා පවසා සිටියේ එම අගය සාමාන්\u200dයයෙන් දිනකට පරීක්ෂණ 10-50ක් අතර ගන්නා බවයි., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ 2020 අප්\u200dරේල් මස 29 දින සිදුකළ PCR පරීක්ෂණ රැසක් සිදු කකර ඇත්තේ වැලිසර නාවික හමුදා කඳවුරේ නාවිකයන් සඳහා බවත්,\xa0 ආසාදිත යැයි සැක සහිත රෝගීන් සිටින රෝහල්වලින් පැමීණි නියැදි සමග කොළඹ අවට ප්\u200dරදේශ වලින් ලබාගත් නියැදි ඇතුලත්ව එදින සිදුකර ඇති මුළු පරීක්ෂණ සංඛ්\u200dයාව 1139 ක් බවයි.එනිසා “ඊයේ දිනයේ සිදුකළ PCR පරීක්ෂණ වලින් 1000ක්ම රාජපක්ෂ පවුල, හිතවතුන් ඇතුළු ප්\u200dරභූවරු” යන සිරස්තලයෙන්\xa0 ඉදිරිපත් වී ඇති සියලුම ෆේස්බුක් සටහන් සම්පූර්ණයෙන්ම අසත්\u200dයය හා සාවද්\u200dය සටහන් බවට නිගමනය කරමු., Title:ප්\u200dරභූ PCR පරීක්ෂණ1000 කට අධික ප්\u200dරමාණයක් දිනයකදී සිදුවූ බවට කළ සාවද්\u200dය ප්\u200dරකාශයක්!, Result: False
ප්‍රභූ PCR පරීක්ෂණ1000 කට අධික ප්‍රමාණයක් දිනයකදී සිදුවූ බවට කළ සාවද්‍ය ප්‍රකාශයක්! - Factcrescendo Sri Lanka